b'\n_START_ARTICLE_\n2009 m. Lietuvos Respublikos Prezidento rinkimai\n_START_SECTION_\nPirmasis turas\n_START_PARAGRAPH_\nPirmasis turas vyko 2009 m. gegu\xc5\xbe\xc4\x97s 17 d. Rinkimuose dalyvavo  1 391 960  (51,71\xc2\xa0%) registruoti balsuotojai . Antrasis turas nevyko, nes D. Grybauskait\xc4\x97 surinko daugiau nei 1/3 vis\xc5\xb3 rink\xc4\x97j\xc5\xb3 bals\xc5\xb3 ir rink\xc4\x97j\xc5\xb3 aktyvumas siek\xc4\x97 daugiau nei 50\xc2\xa0%. Pagal surinkt\xc5\xb3 bals\xc5\xb3 skai\xc4\x8di\xc5\xb3 ir skirtum\xc4\x85 nuo antrojo kandidato Dalios Grybauskait\xc4\x97s pasiekimas laikomas rekordiniu nepriklausomoje Lietuvoje.\n_START_SECTION_\nBalsavimas savivaldyb\xc4\x97se\n_START_PARAGRAPH_\nD. Grybauskait\xc4\x97 daugiausiai bals\xc5\xb3 i\xc5\xa1 vis\xc5\xb3 kandidat\xc5\xb3 gavo 56 Lietuvos savivaldyb\xc4\x97se i\xc5\xa1 60. V. Toma\xc5\xa1evski laim\xc4\x97jo \xc5\xa0al\xc4\x8dinink\xc5\xb3 (66,86\xc2\xa0% vis\xc5\xb3 bals\xc5\xb3) ir Vilniaus (49,94\xc2\xa0%) rajonuose. Vilkavi\xc5\xa1kio rajone nugal\xc4\x97jo A. Butkevi\xc4\x8dius (52,11\xc2\xa0%), o K. D. Prunskien\xc4\x97 surinko daugiausiai bals\xc5\xb3 i\xc5\xa1 vis\xc5\xb3 kadidat\xc5\xb3 Visagino savivaldyb\xc4\x97je (33,74\xc2\xa0%).'